הענק הירוק

ערך זה עוסק בדמות הקומיקס. אם התכוונתם לסרט אודות הדמות, ראו .
| --- | --- |

הענק הירוק, כפי שהופיע על עטיפת החוברת Immortal Hulk #20 מיולי 2019, אמנות מאת לוצ'יו פארילו.
 סוג:  גיבור-על
 הוצאה לאור:  מארוול קומיקס
 הופעה ראשונה:  The Incredible Hulk #1 (מאי 1962)
 יוצרים:  סטן לי, ג'ק קירבי
 גילום הדמות:  אריק באנה ("הענק") אדוארד נורטון ("הענק הירוק") מארק רופאלו (היקום הקולנועי של מארוול)
 מידע
 שם אמיתי:  רוברט ברוס באנר
 כינויים:  דוק גרין, שובר העולמות, ג'ו פיקסיט, הפרופסור, דייוויד באנר, בוב דאנר, המצולק הירוק, הגוליית הירוק, מלחמה, הבהמה הירוקה, מיסטר גרין
 סטטוס:  פעיל
 גזע:  בן אדם
 מין:  זכר
 מקצוע:  מדען
 מומחיות:  פיזיקה גרעינית  רדיופיזיקה וקרינת גאמא  ביוכימיה
 כוחות:  כוח וסיבולת בלתי מוגבלים, מהירות על-אנושית, החלמה מהירה, אפשרות לספוג קרינה רדיואקטיבית, שינוי צורה מוגבל
 חבר בקבוצה:  האוונג'רס
 חבר לשעבר בקבוצה:  הענקים המדהימים, הראויים, וורבאונד, אבירי מארוול, דפנדרס, פנתאון, האלקבסטרס, פרשי אפוקליפס, ארבעת המופלאים החדשים, האוונג'רס הסודיים, S.H.I.E.L.D, אילומינטי, היד, מבצע הענק הירוק (צבא ארצות הברית)
 אזרחות:  אמריקאית
 דמויות קשורות
 משפחה:  בריאן דייוויד ורבקה באנר (הורים) סוזן דרייק-באנר (דודה, כנראה מתה) איליין באנר-וולטרס (דודה, מתה) מוריס וולטרס (דוד) תדאוס רוס (חותן) קרן לעי (חותנת, מתה) בטי רוס (אישה ראשונה) ג'רלה (אישה שנייה, מתה) קאירה (אישה שלישית, מתה) ג'ניפר וולטרס (בת דודה) קמילה בלאק (בת אפשרית) סקאאר והירו-קאלה (בנים) ליירה (בת מיקום מקביל)
 חברים:  ריק ג'ונס, ספיידרמן/פיטר פארקר, תור, איירון מן/טוני סטארק, האלקית, ניק פיורי, קפטן אמריקה, סם וילסון/הפלקון, אלמנה שחורה, S.H.I.L.D, הענק האדום, בנג'מין ג'ייקוב "בן" גרים/הדבר, הענקית האדומה.
 אויבים:  אבומיניישן הענק האדום (אויב לשעבר) המנהיג אלמנה שחורה (אויבת לשעבר) הענקית האדומה (בעלת יחסי אהבה שנאה עם האלק)
הענק הירוק (באנגלית: Hulk, "הענק"; מוכר גם בתעתיק מאנגלית כהאלק) הוא דמות בדיונית של גיבור-על, המופיעה בקומיקס מבית חברת מארוול קומיקס. הדמות הופיעה לראשונה בחוברת The Incredible Hulk #1 ממאי 1962 ונוצרה על ידי הכותב סטן לי והמאייר ג'ק קירבי.
הענק הירוק הוא האלטר אגו האמוציונלי והאימפולסיבי של הפיזיקאי ד"ר ברוס באנר, מדען חלש, מסוגר ומתבודד שסובל מהפרעת זהות דיסוציאטיבית בעקבות התעללות שחווה כילד. הענק הירוק מופיע לאחר שד"ר באנר נחשף בטעות לקרינת גמא במהלך ניסוי שערך. כתוצאה מכך, באנר הופך לפרקים לענק המתואר כמפלצת אנושית גדולה וזועמת, ששבה ומופיעה כשהוא חווה לחץ נפשי. לי תיאר את הדמות כשילוב בין ד"ר ג'קיל ומר הייד לבין פרנקנשטיין.
בשעה שצבע גופו משתנה לעיתים במהלך ההיסטוריה הפרסומית של החוברות, הענק מזוהה עם צבעו הירוק. הענק הירוק ניחן בכוח על-אנושי, כאשר מידת עוצמתו גדלה ככל שכעסו גדל. רגשות חזקים כמו כעס, פחד וצער גם הם משמשים כטריגר לטרנספורמציה של באנר לענק הירוק. באנר, שחי בפאניקה מתמדת שמא אישיותו של הענק תפרוץ בכל עת, אינו מסוגל ליצור קשרים חברתיים, ומרכיב עלילתי שכיח בסדרת הכותרים הוא מרדפו של צבא ארצות הברית אחר הענק, וזאת בעקבות נתיב ההרס שהוא מותיר אחריו. לענק הירוק מספר אויבים, כגון המנהיג, אבומיניישן והאיש הסופג.
דמותו של הענק הירוק מדורגת במקום התשיעי ברשימת מאה גיבורי-העל הגדולים, לפי אתר IGN, וכן במקום ה-14 ברשימת 50 דמויות הקומיקס הגדולות של כל הזמנים לפי מגזין אמפייר. את דמותו של ברוס באנר גילמו שלושה שחקנים בסרטי הלייב אקשן הקולנועיים – בסרט "הענק" מגלם אותו השחקן אריק באנה, בסרט "הענק הירוק" מגלם אותו אדוארד נורטון ובסרטי היקום הקולנועי של מארוול "הנוקמים", "הנוקמים: עידן אולטרון", "תור: ראגנארוק", "הנוקמים: מלחמת האינסוף" ו"הנוקמים: סוף המשחק" מגלם אותו השחקן מארק רופאלו, שגם הופיע בהופעת אורח בסרטים "איירון מן 3" ו"קפטן מארוול", וגילם את הדמות בסדרות הטלוויזיה "שי-האלק: עורכת דין בשירות החוק" ו"מה אם...?" של שירות הסטרימינג דיסני+.